| Veitelių piliakalnis |
| --- |
| [[Image:|250px]] |
| 

Veitelių piliakalnisVeitelių piliakalnis

 |
| Koordinatės  | 

|  |
| --- |
| 56°18′27.9″ š. pl. 21°44′53.2″ r. ilg.﻿ / ﻿56.307750°š. pl. 21.748111°r. ilg.﻿ / 56.307750; 21.748111Koordinatės: 56°18′27.9″ š. pl. 21°44′53.2″ r. ilg.﻿ / ﻿56.307750°š. pl. 21.748111°r. ilg.﻿ / 56.307750; 21.748111 |

 |
| Vieta | Skuodo rajonas |
| Seniūnija | Aleksandrijos seniūnija |
| Aukštis | 2–4 m |
| Plotas | 65×42 m |
| Naudotas | I tūkstantmetis - XIII a. |
| Žvalgytas | 1966, 1987, 2010 m. |
| Registro Nr. | 16172 / AV2003 / |

**Veitelių piliakalnis**, vadinamas *Pilale* (regioninio reikšmingumo kultūros paveldo objektas: unikalus kodas 16172, senas kultūros paminklų sąrašo Nr. AV2003) – piliakalnis šiaurės rytinėje Skuodo rajono savivaldybės teritorijos dalyje, Veitelių kaime, Aleksandrijos seniūnija, Apšės dešiniajame krante.

Pasiekiamas keliu Ylakiai – Gėsalai pravažiavus Gėsalus ir ties pirmomis fermomis kairėje pasukus į kairę pietvakarių kryptimi, už 50 m (už fermų pastato) – į dešinę šiaurės vakarų kryptimi, dar už 300 m – į kairę pietvakarių kryptimi link karvių vasaros melžimo aikštelės, pavažiavus 200 m, už aikštelės pasukus į dešinę šiaurės vakarų kryptimi, už 400 m miško dešinėje, vakariniame šone – į kairę pietvakarių kryptimi per ganyklas, jų pakraščiu palei mišką (pabaigoje į šiaurės vakarus ir pietvakarius) paėjus 800 m – yra priekyje, pietvakariuose miške, 20 m nuo ganyklų krašto. Sunkiau randamas, nes melioruotuose laukuose nėra geresnių orientyrų.

Piliakalnis
-----------

Įrengtas kalvoje, Veretos dešiniojo kranto slėnyje, netoli santakos su Kalčiu. Aikštelė ovali, pailga rytų – vakarų kryptimi, 65 m ilgio, 42 m pločio. Šlaitai statūs, 2–4 m aukščio. Piliakalnis apardytas arimų, apaugęs lapuočiais medžiais ir krūmais, rytinis šlaitas eroduoja. 

Datuojamas I tūkstantmečiu – XIII a.

Istorija
--------

Legendos mena, kad piliakalnį senovėje supylė karžygiai ir milžinai, įsirengę čia pilį. Ją, esą, sunaikino švedai, užėmę Apuolės pilį. Žuvę pilies gynėjai buvę palaidoti prie Veretos įrengtuose milžinkapiuose.

1989 m. piliakalnis paskelbtas vietinės reikšmės archeologijos paminklu (AV2003), 1993 m. įrašytas į Lietuvos Respublikos istorijos ir kultūros paminklų sąrašą, 2011 m. jam suteiktas regioninis reikšmingumo lygmuo.

Teritorijos plotas – 0,85 ha.

Tyrimai
-------

1966 m. žvalgė Lietuvos mokslų akademijos Istorijos institutas (tyrimų vadovas Adolfas Tautavičius), 1987 m. – Mokslinė metodinė kultūros paminklų apsaugos taryba (tyrimų vadovas Gintautas Zabiela), 2010 m. – Kultūros paveldo centras (tyrimų vadovas Arūnas Strazdas).

Piliakalnio aikštelėje tarpukariu buvo randama akmens kirvių, žalvario papuošalų ir geležinių dirbinių.

Šaltiniai
---------

1. ↑  Lietuvos piliakalniai: Atlasas. - Vilnius, 2005. - T. 2. - P. 382–383
2. ↑   Lietuvos TSR archeologijos atlasas. - Vilnius: Mintis, 1975. - T. 2. – P. 178 (Nr. 799)
3. ↑  Valstybės archeologijos komisijos medžiaga. - Kultūros paveldo centro paveldosaugos biblioteka. - Ap. 1, f. 1, b. 27. - L. 206–208 Archyvuota kopija 2016-03-05 iš Wayback Machine projekto.
4. ↑  Lietuvos Respublikos istorijos ir kultūros paminklų sąrašas. - Vilnius, 1993. - P. 73
5. ↑  Kultūros vertybių registras: Veitelių piliakalnis, vad. Pilale

* Skuodo rajono gamtos, istorijos ir kultūros paminklų katalogas. - Vilnius, 1984. - P.32

Nuorodos
--------

* Lietuvos piliakalniai: Veiteliai

|  |
| --- |
| Aplinkiniai piliakalniai |
|  | Didždamos piliakalnis 4 km | Aizvikių piliakalnis 3,5 km Straujeniekų piliakalnis 3 km | Ritinės piliakalnis 20 km |  |
| Kivylių piliakalnis 1 km |  | Girdenių piliakalnis 7 km |
| Apuolės piliakalnis 7 km Kubiliškės piliakalnis 14 km | Jedžiotų piliakalnis 6 km  Mikytų piliakalnis 16 km | Rimolių piliakalnis 22 km  Sedos piliakalnis 24 km |